NaiveNeuron/SloPal huggingface dataset:
V. Veteška, podpredseda NR SR: (2003-11-06):
Zs. Komlósy, poslanec: Ďakujem pekne za slovo. Vážený pán podpredseda, vážený pán minister, kolegyne, kolegovia. Dovoľte mi podať správu o prerokovaní predmetného návrhu zákona vo výboroch Národnej rady. Národná rada Slovenskej republiky svojím uznesením č. 423 z 9. septembra 2003 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení zákon č. 491/2001 Z. z. o organizovaní trhu s vybranými poľnohospodárskymi výrobkami, týmto výborom: výboru pre financie, rozpočet a menu, ústavnoprávnemu výboru, výboru pre  pôdohospodárstvo, výboru pre verejnú správu, výboru pre sociálne veci a bývanie, výboru pre zdravotníctvo. Uvedené výbory prerokovali predmetný návrh zákona v určenej lehote. Gestorský výbor nedostal do začiatku rokovania o tomto návrhu zákona stanoviská poslancov Národnej rady Slovenskej republiky podané v súlade s § 75 ods. 2 zákona o rokovacom poriadku. K predmetnému návrhu zákona zaujali výbory tieto stanoviská. Odporúčanie pre Národnú radu návrh schváliť odsúhlasili výbory: výbor pre sociálne veci a bývanie, Výbor Národnej rady pre zdravotníctvo. Odporúčanie návrh schváliť s pozmeňujúcimi a doplňujúcimi návrhmi prijal výbor pre financie, rozpočet a menu, ústavnoprávny výbor a výbor pre pôdohospodárstvo. Výbor Národnej rady Slovenskej republiky pre verejnú správu neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy, ktoré sú obsiahnuté v časti IV spoločnej správy pod bodmi 1 až 5, pričom gestorský výbor odporúča schváliť body 1 až 4 a bod 5 odporúča neschváliť. Gestorský výbor na základe týchto stanovísk výborov odporúča Národnej rade vládny návrh zákona schváliť s pozmeňujúcimi a doplňujúcimi návrhmi. To je zatiaľ všetko, ďakujem pekne. Môžete otvoriť rozpravu, pán podpredseda.
Jurinová, Erika, podpredsedníčka NR SR (2012-06-20):
Ďakujem pekne. Ja sa musím ospravedlniť, ja som zabudla uzavrieť možnosť prihlásiť sa s faktickými poznámkami. Takže nikto viac sa neprihlásil, ďakujem pekne. Poprosím pána poslanca Chrena, ktorý je takisto písomne prihlásený.
P. Paška, predseda NR SR: (2008-12-04):
Poprosím pána poslanca Emila Vestenického, ktorý je určeným spravodajcom z gestorského výboru, aby nás informoval o priebehu.
Danko, Andrej, podpredseda NR SR (2024-02-02):
Poslankyňa Mesterová.
B. Bugár, podpredseda NR SR: (2004-06-29):
(Hlasovanie.) Prítomných 130 poslancov, za návrh 89, proti 3, zdržalo sa 37 poslancov, nehlasoval 1. Konštatujem, že návrh uznesenia sme schválili. Pristúpime k hlasovaniu o návrhu uznesenia k informácii o plnení uznesenia Národnej rady Slovenskej republiky č. 273 z 25. apríla 2003 k Petícii poľnohospodárov a potravinárov Slovenska (tlač 680). Pán poslanec, predseda výboru Maxon, nech sa páči, máte slovo. M. Maxon, poslanec: Ďakujem pekne. Dámy a páni, navrhujem, aby sme to uznesenie rozdelili na dve časti, na prvú časť teda, že Národná rada Slovenskej republiky berie správu na vedomie, a druhý je ten môj návrh konštatačný. Takže, pán predsedajúci teraz dávam návrh, aby sme hlasovali, že Národná rada Slovenskej republiky berie na vedomie informáciu o plnení uznesenia Národnej rady č. 273 z 5. apríla 2003.
Viskupič, Marián, poslanec NR SR (2021-05-27):
Vážený pán predsedajúci, vážený pán minister, kolegyne, kolegovia, nerád, ale musím reagovať ešte na klamstvá pána ministra. Vraj SaS nechce ľuďom vyplatiť schválené pandemické péenky, pandemické óčeerky alebo predĺženie dávky v nezamestnanosti, že sme tieto položky v zozname škrtli. Realita je však taká, že v tých interných materiáloch, ktoré pán minister zverejnil, bolo napísané, že to Sociálna poisťovňa zvládne zo svojich existujúcich zdrojov, resp. z transferu v sume 839 mil., ktorý je v pôvodne schválenom rozpočte. Je to práve o používaní aktuálnych dát, o presnom predikovaní situácie. Dovolím si teda doplniť zavádzajúcu informáciu pána ministra. Hospodárenie Sociálnej poisťovne sa za prvé štyri mesiace vyvíja veľmi dobre aj napriek tomu, že to boli mesiace najsilnejšej pandémie. Lepšie skončilo aj hospodárenie minulý rok a poisťovňa má z neho k dispozícii naviac o 109 mil. eur. Aj teda napriek silnej druhej vlne za prvé štyri mesiace má Sociálna poisťovňa príjmy aj výdavky plus-mínus v súlade s rozpočtom. Po transfere 600 mil. z rozpočtu vlády disponuje v máji zdrojmi a fondami vo výške 800 mil. eur už po vyplatení dávok v máji, čo je výborná pozícia Sociálnej poisťovne. Sociálnu poisťovňu takisto čaká znižovanie výdavkov na pandemické óčeerky, pretože v máji sú všetky deti do 11 rokov v školách. Rovnako sa do zamestnania a otvorených prevádzok vracajú od mája zamestnanci a klesnú aj nároky a klesajú aj nároky na pandemickú péenku. V súlade s rozhodnutím vlády alebo s rozhodnutiami vlády končí aj predlžovanie výplaty dávok v nezamestnanosti. A štvrtou veľmi dobrou správou je vývoj na trhu nezamestnanosti s vysokou ponukou voľných pracovných miest a tiež stabilizácia počtu nezamestnaných, ktorú sme videli už v tomto mesiaci. V sezóne nás čaká obdobie vyššej zamestnanosti, podpisovania dohôd a vyšších odvodov, samozrejme, aj do Sociálnej poisťovne. To všetko vytvára dobrú pozíciu pre ďalšie mesiace v Sociálnej poisťovni... (Zaznievanie gongu. Prerušenie vystúpenia predsedajúcim.)
Laurenčík, Milan, podpredseda NR SR (2021-12-08):
Ďakujem. Na vaše vystúpenie evidujem päť faktických poznámok. Končím možnosť prihlásiť sa. Ako prvý vystúpi pán poslanec Milan Mazurek, nech sa páči.
Fico, Robert, predseda vlády SR (2017-04-06):
... ktorí nechcú pracovať, ktorí nechcú pracovať. Robili sme pre spoločnosť Pegueot Citroën nábor na celom Slovensku a oslovili sme viac ako 6-tisíc nezamestnaných na mnohých miestach po celom Slovensku. Dámy a páni, zo 6-tisíc oslovených nezamestnaných ľudí len 100 ľudí prejavilo záujem pracovať a z tých 100 ľudí už tam 40 ľudí jednoducho nie je. Tak prosím, neobviňujte ministra práce, sociálnych vecí a rodiny, že on zodpovedá za mieru nezamestnanosti, ktorá je dnes najnižšia v porovnaní s najlepšími rokmi 2007 a 2008. Ministrovi treba za to poďakovať, že spoločne s ďalšími rezortami dokázal nezamestnanosť dostať na historické minimá. Vy neviete ani len základné fakty uznať. (Potlesk.) Dámy a páni, vy nechcete ani len to uznať, a ja nebudem teraz čítať celé stanovisko vlády, ani len to nechcete uznať, lebo všetci ste liberálni a pravicoví. Boli sme to my, kto o tom rozhodol, že deti v takom stave, v akom sú, sa majú prevychovávať a liečiť v súkromných zariadeniach? Alebo to boli politici vašeho typu? Boli to politici... (potlesk), boli to politici vašeho typu, liberálni, pravicoví a konzervatívni, veď trh všetko vyrieši, tak teda dajme všetko súkromným spoločnostiam, súkromným osobám, nech to všetko prekryjú. Ja si myslím, že pán minister mal veľmi jasné stanovisko, bolo to asi včera povedané, keď povedal: Ak tu máme deti, o ktorých rozhodne súd, že majú ísť do tohto typu starostlivosti, alebo hovoríme o deťoch, kde rodičia tieto deti pošlú dobrovoľne, ale sa rozhodnú ich dať do iného ako súkromného zariadenia, minister je pripravený prebrať zodpovednosť a vytvoriť podmienky, aby tieto deti boli umiestnené v štátnych zariadeniach. Toto je sociálny štát. (Potlesk.) Toto je sociálny štát a toto je spravodlivosť. (Doznievanie potlesku.) Pani poslankyňa, ja vás poprosím ešte raz, tri hodiny ste tu tárali nezmysly. Ja som to počúval vo vedľajšej miestnosti. Ja som sem neprišiel, ani som vám neskákal do reči (reakcia z pléna), prosím, ukľudnite sa, ste sympatická, ale odtiaľ potiaľ, takže vás poprosím ešte raz (ruch v sále), buďte, prosím, v kľude. Takže ešte raz (reakcie z pléna), ale, pán kolega, pán kolega, ja ešte raz opakujem, tri hodiny babských táranín. Toto je moje hodnotenie vystúpenia pani poslankyne, ktorá tu bola. (Potlesk.) A ak niekto chce na základe troch hodín babského tárania odvolávať ministra vlády Slovenskej republiky, tak mi to je veľmi ľúto. Vláda Slovenskej republiky, dámy a páni, prerokovala váš návrh, ktorý ste predložili, na svojom zasadnutí včera a sme jednoznačne došli k záveru, že neexistujú absolútne žiadne dôvody na odvolanie ministra práce, a preto nesúhlasíme s návrhom skupiny poslancov na vyslovenie nedôvery ministrovi práce, sociálnych vecí a rodiny Jánovi Richterovi a považujeme toto vaše vystúpenie za absolútne účelové. A znovu prosím médiá, nahrajte si ma, babské trojhodinové táraniny bez akéhokoľvek dôvodu. Ďakujem pekne. (Potlesk. Reakcie z pléna.)
Blaha, Ľuboš, podpredseda NR SR (2023-12-13):
Pani poslankyňa Jana Hanuliaková. Nech sa páči.
Blanár, Juraj, podpredseda NR SR (2021-06-25):
Pán poslanec, reagujte na pána poslanca Tarabu.
Mezenská, Helena, poslankyňa NR SR (2013-03-21):
Ja si tiež dovolím predniesť svoj názor k tomu, čo tu bolo prednesené v rámci správy ombudsmanky. Ja tomu naozaj nerozumiem, pretože na jednej strane sa všade zdôrazňuje potreba zvyšovania vymožiteľnosti práva, odznelo to aj dnes, ako jeden z vážnych stimulov možno aj hospodárskeho rastu, aj uskutočňovania národného programu verejnej reformy, a na druhej strane tu skôr asi aj podľa slov samotnej ombudsmanky zisťujem, že nie je ochota takéto aparáty alebo výkonné úrady, ktoré na to majú dohliadať, podporovať. Skôr je tu spomínaný režim podvýživy a poddimenzovania. Moja avšak osobná skúsenosť, o ktorej môžem hovoriť, a to som predložila pani ombudsmanke dva podnety niekedy v jeseni, potvrdzuje to, že mi neprišla do dnešného dňa žiadna spätná väzba. A ja teraz naozaj neviem posúdiť ani určiť hranicu medzi tým, či to bolo naozaj bez akejkoľvek spätnej väzby alebo bez výsledku z toho dôvodu, že je tu istý druh nečinnosti alebo nedostatočných dispozícií a zdrojov. Ak to má ďalej takto fungovať, tak by som poprosila, aby sme nedávali ľuďom falošné nádeje, ani tým, ktorí takéto podnety predkladajú, lebo naozaj asi nikoho z nás dlhodobo nebude baviť, aby sme takéto formálne úrady podporovali. Takže vysporiadanie sa s tým, ako tento úrad bude ďalej fungovať, je a bude našou záťažou.
T. Cabaj, podpredseda NR SR: (2009-09-08):
Teraz vystúpi spoločný spravodajca z gestorského výboru pre financie, rozpočet a menu. Tento výbor určil za spravodajcu pána poslanca Ivána Farkasa. Nech sa páči, pán poslanec, máte slovo.
Laurenčík, Milan, podpredseda NR SR (2020-07-15):
Ďakujem. Zaujmite miesto pre navrhovateľa. Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Petre Hajšelovej, aby Národnej rade podala informáciu k uvedeným návrhom, nech sa páči.
Poliačik, Martin, poslanec NR SR (2016-03-23):
Ďakujem veľmi pekne. Ja len pripomeniem pre tých, ktorí neboli oboznámení s rokovaním predsedov strán, ktorí boli zvolení do parlamentu. My sme tam prezentovali, že sme mali žiadosť od poslanca Beblavého, od poslankyne Macháčkovej a od poslankyne Petrík, aby sme ich zastupovali na tomto rokovaní, keďže už neboli, necítili sa byť súčasťou ani koalície, ani strany SIEŤ a kluby SaS a kluby OĽANO boli ochotné aj na úkor niektorých vlastných poslancov týchto troch poslancov umiestniť tak, aby sa venovali veciam, ktorým rozumejú. Táto žiadosť bola zamietnutá. Ja pripomínam situáciu z roku 2010, keď bolo potrebné zachovať väčšinu v pracovných výboroch, tak niektorí poslanci, ja som bol medzi nimi, vládnej koalície sedeli aj v dvoch pracovných výboroch. Ja som bol vtedy vo výbore ústavnoprávnom, aj vo výbore pre školstvo a tým pádom bola zabezpečená väčšina. A tento istý vzorec by sa dal použiť aj teraz. A vlastne každý poslanec by mohol byť tam, kam patrí, kde tomu rozumie, a zároveň zdvojenou prácou niektorých koaličných poslancov, ktorí sa jej určite nevyhýbajú, by bolo možné zachovať väčšinu aj pri pomere 81:69. Ďakujem pekne.
Pellegrini, Peter, predseda NR SR (2015-11-20):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 135 poslancov, za hlasovalo 81, proti bolo 41, zdržalo sa 13 poslancov. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa niekto hlási do rozpravy v rámci tretieho čítania. Pán poslanec Hlina? Nie. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Pčolinský, Peter, podpredseda NR SR (2022-12-01):
Ďakujem pekne, pán premiér, za vaše odpovede. Budeme teraz pokračovať odpoveďami členov vlády a generálneho prokurátora na otázky poslancov. Prvá otázka je od pani poslankyne Romany Tabák na pána podpredsedu vlády a ministra financií Igora Matoviča. Otázka, nakoľko pani poslankyňa Tabák je prítomná v sále, otázka znie: „Generálny riaditeľ štátnej lotériovej spoločnosti TIPOS Marek Kaňka v júni 2022 odstúpil zo svojej funkcie po obvinení Národnou kriminálnou agentúrou z majetkovej a trestnej činnosti. Doteraz do tejto pozície nikto vymenovaný nebol a o žiadnom mene sa zatiaľ nehovorí. Ide o významnú spoločnosť, ktorej jedným z hlavných poslaní je podporovať aj množstvo dobročinných projektov zo športovej, sociálnej a kultúrnej oblasti. Je štátna lotériová spoločnosť na okraji záujmu ministerstva financií? Prečo dodnes nemá generálneho riaditeľa?“ Pán minister, nech sa páči, máte päť minút.
Suja, Miroslav, poslanec NR SR (2023-03-28):
Ďakujem za slovo. Pána ministra si vážim ako profesionála. Viete veľmi dobre, ste podotkol, pán minister, že chodia za vami rôzni poslanci kvôli cestám, a keď tu niečo prednášate alebo hovoríte, čo pomôže, tak nemáme ani tú úctu ku vám, aby sme si to vypočuli, to ma veľmi mrzí, hlavne keď každý chce nejakú tú cestu u seba uprednostniť, a tento návrh, ktorý ste hovorili, my sme spolu preberali aj s kolegami a podporíme ho.
Hrušovský, Pavol, podpredseda NR SR (2010-09-09):
Panie poslankyne, páni poslanci, prosím o minútu ticha, aby sme povstali a uctili si obete holokaustu. (Minúta ticha.) Ďakujem. Pristúpime teraz k hlasovaniu o jednotlivých prerokovaných bodoch programu 6. schôdze Národnej rady. Poprosím teraz poverených spravodajcov k jednotlivým návrhom zákonov, aby predniesli návrhy uznesení, prvého pána poslanca Kaníka k prerokovanému bodu, ročnej účtovnej závierke Fondu národného majetku Slovenskej republiky za rok 2009 , ktorý sme prerokovali ako tlač 44. Nech sa páči pán, poslanec Kaník.
Matovič, Igor, poslanec NR SR (2014-10-31):
Pán kolega Vörös, budem reagovať vo vystúpení v rozprave obšírnejšie, ale nedá mi teda reagovať na vašu citáciu ústavy, kedy ste citovali čl. 5 ods. 2 ústavy, konkrétne: „Nikomu nemožno odňať štátne občianstvo Slovenskej republiky proti jeho vôli.“ Teda ešte raz, citovali ste odsek 2 čl. 5. A ja by som vás poprosil, aby ste nezavádzali ľudí a aby ste pred tým aj vy sám si prečítal aj takto verejne prezentoval aj odsek 1 toho istého článku, v ktorom je napísané: „Nadobudnutie a stratu štátneho občianstva Slovenskej republiky ustanoví zákon.“ Ja viem, že toto ustanovenie alebo tento odsek nechcete vidieť a na tom staviate svoju argumentáciu, ale nie je správne, aby ste z ústavy citovali iba odsek 2, keď pred tým odsek 1 rieši presne situáciu, o ktorej sa tu bavíme. Odsek 2 rieši úplne inú situáciu. A tu nikto nikomu násilím neodoberá občianstvo. Podľa zákona ľudia, ktorí prijmú iné občianstvo, strácajú občianstvo Slovenskej republiky dobrovoľne svojím vlastným rozhodnutím. Čiže, prosím vás, upriamme pozornosť na odsek 1 a hovorme o tomto odseku, lebo zákon o štátnom občianstve napĺňa iba tento odsek aj v súlade s týmto odsekom v plnej miere.
P. Hrušovský, podpredseda NR SR: (2001-11-07):
Nech sa páči, pán poslanec Moric. V. Moric, poslanec: Ďakujem za slovo, pán predsedajúci. Ja by som sa chcel pána predkladateľa kolegu Tomáša Galbavého opýtať, či je pravda tak, ako to ja chápem. Znamená nadávať na prezidenta, to je trestné. Či nie je trestné? Nadávať však potom na občana nášho kolegu Rudolfa Schustera, ktorý je zároveň aj prezidentom, tak to je trestné. Čiže nadávať na prezidenta nie je trestné. Nadávať na občana a bývalého nášho kolegu Rudolfa Schustera, to je trestné. Nadávať na neprispôsobivých občanov, z ktorých veľká väčšina sú Cigáni, títo sú zlodeji, vrahovia, podvodníci, to je trestné. Je síce pravda, že prezidenta máme len jedného, tak to nemusí byť trestné, ale takýchto grázlov máme asi 100 tisíc, tak to je – ako to je vlastne? Ja tomuto nerozumiem! Keby ste mi to, pán kolega Galbavý, vysvetlili. Lebo ja si myslím na rozdiel od vás, že neprístojným spôsobom sa správať k prezidentovi je nevhodná reakcia na republiku ako takú. Čiže ten prezident, zvlášť u nás prezident je len určitým symbolom štátu, nemá nejakú extra výkonnú moc. Tak ja tomu nerozumiem. Mňa sa to osobne dotýka, lebo mňa prenasledujú vlastne za to, taký vášnivý prokurátor, ja neviem kto ešte, že som vlastne povedal len pravdu. To, čo si myslia státisíce našich občanov, to, čo vidia státisíce našich občanov. Len tí, ktorí sú slepí a hluchí, tak nevidia, že títo občania vraždia, lúpia a robia len zle pre tento štát. Ale ten, kto povie nejaké slovo alebo neprístojnosť na prezidenta, tak to má byť kóšer?
Paška, Pavol, predseda NR SR (2013-12-12):
Pán poslanec, aký je váš procedurálny návrh? Dávate návrh, aby sme hlasovali o tom, že nebudeme hlasovať.
Remišová, Veronika, poslankyňa NR SR (2019-05-15):
Milé kolegyne, kolegovia, mala som požiadať o zlúčenú rozpravu, lebo tento návrh zákona je dvojičkou k bodu, o ktorom som hovorila. A vzhľadom na ústavný zákon, keďže zavádzame procesnú legitimáciu jednej tretiny členov orgánu na podanie návrhu na preskúmanie rozhodnutia na Ústavný súd, bolo potrebné upraviť aj zákon o Ústavnom súde. Čiže toto je návrh zákona, ktorým sa mení a dopĺňa zákon č. 314/2018 o Ústavnom súde Slovenskej republiky, ktorý predkladajú poslanci za hnutie Obyčajní ľudia a nezávislé osobnosti a je to dvojička k ústavnému zákonu o majetkových, o ochrane záujmu verejných funkcionárov. Už sa k tomu nebudem hlásiť ani do rozpravy. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 132 poslancov, za 1, proti 96, zdržalo sa 35. Uvedený návrh sme neschválili.
P. Paška, predseda NR SR: (2007-10-29):
(Hlasovanie.) 134 prítomných, 61 za, 16 proti, 56 sa zdržalo, 1 nehlasoval. Tento návrh uznesenia sme neschválili. Ďalej.
Laššáková, Jana, podpredsedníčka NR SR (2012-05-16):
V reakcii – pán poslanec Sulík, nech sa páči.
Mikloško, Jozef, poslanec NR SR (2014-06-11):
Využívam túto poznámku, aby som prípadne už nemusel potom ďalej hovoriť. Ale chcem upozorniť, že naozaj prekvapujúco množstvo nebývalých chorôb sa objavuje v našej populácii. Keď na Slovensku máme 20-tisíc autistov, v Amerike 2 mil., keď autizmus bol prvý raz popísaný, myslím, v roku 1943, je to niečo nové, ktoré naozaj s niečím súvisí, čo tu v lufte máme. Ale takisto je aj s detskou cukrovkou, s detskou leukémiou, proste naraz je toho tu veľmi veľa. Prečo? Čiže na to málo odpovedáme, a teda aj v súvislosti s očkovaní naozaj tí odborníci mlčia, proste nehovorí sa o tom, negativizovať všetky tieto úsilia alebo názory sa mi nezdá správne. Poznám ľudí veľmi vysoko postavených v medicíne, ktorí naozaj majú na očkovanie iný názor a nikdy sa nedali očkovať, sú zdraví starí ľudia. Jeden mi tak povedal, nie všetky choroby sú nebezpečné, človek nimi získava imunitu na celý život a očkovanie ťa bude chrániť iba dočasne a musí sa preočkovať atď. To nechcem zovšeobecňovať. 200 mil. korún sme dali proti prasacej chrípke, tuším v roku 2009 to bolo, a 150-tisíc ľudí napriek veľkej, masívnej kampani sa nechalo zaočkovať, ostatné vakcíny sme mohli zahodiť do smetiaku. Čiže ten tlak a reklama na niečo naozaj nemusí byť rozumná, a teda aj z druhej strany treba zvažovať čo a ako. A potom vidíte, že niektoré, chrípka, hepatitída, kliešťová encefalitída, sú dobrovoľné, a teda uvažujeme, čo je, čo môže byť dobré, lekárska veda sa rozvíja, a teda nemusí byť, „ako bolo na počiatku, tak nech je teraz a na veky vekov amen“.
Sulík, Richard, predseda NR SR (2011-07-06):
Prepáčte mi. Poprosím pána kolegu Švejnu, keby mohol netelefonovať v miestnosti. Ďakujem. Nech sa páči.
Malatinec, Roman, poslanec NR SR (2023-10-25):
Sľubujem. (Potlesk.)
Kvasnička, Marián, poslanec NR SR (2014-06-03):
Naozaj len veľmi krátko. Chcel by som obom kolegom poďakovať, že ich nejakým spôsobom oslovila tá moja snaha niečo priniesť k tejto téme manželstva. Predsa len ešte jedna vec v súvislosti s tým, čo aj Štefan hovoril, a možno aj s tým, čo hovoril Július. Téma osudov tých manželstiev, ktoré či sú, alebo nie sú, ale každopádne je tam nejaký problém to dostať od seba, keď je problém, závidím kultúram a sú také, závidím kultúram, ktoré nemôžu, kde manželstvá nemôžu končiť, keď sa minie zamilovanosť, pretože zamilovanosť u nich nebola dôvodom uzatvárania manželstva ani tou prvotnou príčinou. A je takých kultúr veľmi veľa. My naozaj žijeme v zajatí mýtu od čias Tristana a Izoldy, trubadúrov, truvérov, že tú lásku vnímame a najmä ten západný kontext, sú o tom fantastické knihy, takú jednu dávam do pozornosti, Večný príbeh romantickej lásky, ktoré presne analyzujú, kde je pasca západoeurópskeho konceptu lásky. Takže ako si myslím, že by sme sa mali vrátiť k tým tradíciám a žriedlam, ktoré predchádzajú vzniku týchto mýtov. Ďakujem.
Vašečka, Richard, poslanec NR SR (2013-12-18):
Ďakujem za slovo. Ja sa prihlásim ešte do rozpravy, lebo chcem na niektoré tie veci podať vysvetlenie. Teraz taká okamžitá reakcia. Ďakujem ti, Martin, za prednesenie tohto príspevku. Chcel si vykresliť tak jasne svoj postoj, a vecne, zrozumiteľne. Ja by som možno reagoval v tejto faktickej len na ten výraz, že ideológia. Ideológia je podľa mňa také nepekné slovo, často sa používa, niekto mu dáva taký význam, iný ďalší. Pre mňa tak pracovne ideológia je akoby nejak presadzovanie niečoho bez lásky k pravde. To znamená, ja to proste tvrdím, pravda ma nezaujíma, ja ju nehľadím, ja len proste si dokolečka omieľam to svoje. Z tohto pohľadu by bolo pre mňa osobne neprijateľné, aby som mal nejakú ideológiu. Moje kresťanské presvedčenie, moja kresťanská viera je mojím osobným presvedčením, ktoré vychádza z môjho osobného hľadania, myslím si, že aj mnohých ďalších ľudí. Nie je to len preto, že niekto povedal niečo vo Vatikáne alebo napísal nejaký list na Slovensku. Je to niečo, s čím sa stotožňujem. Pretože ja osobne v živote som sa rozhodol to prijať, akceptovať na základe vlastnej skúsenosti a aj vlastného hľadania vo svojom srdci aj vo svojom rozume. A ďalšia vec. K tej viere sa pridáva aj veda, ak hovoríme o chemickom potrate a o potrate vôbec. Tak to nie je len nejaká otázka viery, či je to človek, veda, dokonca nielen medicína, ale aj právna veda, alebo aj filozoficky môžme povedať to, že je to ľudská bytosť, je to ľudský život. Ja vychádzam teda z toho, nie z toho, že niekto možno v 13. storočí si pomyslel, že toto alebo tamto. Je to človek, je to ľudský život. Ja chcem život chrániť, to je moje osobné presvedčenie, myslím si, že to nie je len ideológia. Takže zvyšok potom v tej rozprave. Ďakujem.
Ondruš, Branislav, poslanec NR SR (2010-12-01):
Ďakujem veľmi pekne. Takže len veľmi stručne. Samozrejme, keď som hovoril o zodpovedných rodičoch, tak som sa nechcel dotknúť nejakým spôsobom rodičov, ktorí napr. si nemôžu nájsť prácu a hoci sa o to usilujú, a preto som hovoril o tom, že ide o rodičov, ktorí dávajú príklad a aj tým, že si hľadajú prácu, dávajú pozitívny príklad svojim deťom. Pokiaľ ide o tie matky na materskej dovolenke, to ako už vysvetlila pani poslankyňa Tomanová, tie sú kryté, kryté tým vyšším „rodičákom“, pretože za nich štát platí nemocenské poistenie počas toho, ako sú na materskej. Čiže aj keď sa reťazia tie materské dovolenky, tak majú nárok na ten vyšší príspevok a musím, pán poslanec Kužma, povedať, že moja manželka mala tri materské za sebou vždy po troch rokoch, takže viem, čo to je a nepovažujem ju, samozrejme, za nezodpovednú. Ale hovoril som, samozrejme, o rodičoch. Veď zodpovedným prístupom rodičov je aj to, že sa dohodnú, že jeden, ako to bolo napr. u nás, sa stará o to živobytie a druhý sa stará o rodinu. Čiže, samozrejme, opakujem, nebol. Naopak, stále si myslím to, čo som povedal, pokiaľ ide o ten zodpovedný prístup, ale isteže, rodičia, ktorí napr. si nevedia nájsť prácu, ich nemožno označiť za nezodpovedných. A chcem ešte povedať, samozrejme, k tej minimálnej mzde, tak na to práve reagovala, myslím, že pani kolegyňa Blahová, ste práve prejavili absolútnu neznalosť pokiaľ ide o konštrukciu minimálnej mzdy vo vzťahu k tomu rodičovskému príspevku. A pán predseda Brocka, ja chcem povedať, že ja som si vedomý toho nárastu finančného, som si vedomý, ale ten finančný nárast bol jednak spôsobený tým, že tento rok už oproti teda minulosti výrazne rástol počet poberateľov toho vyššieho „rodičáku“ a ten pomer sa vlastne preklopil v prospech tých, ktorí majú na ten vyšší „rodičák“ a okrem toho, my by sme, samozrejme, pri plánovaní budúcoročného rozpočtu dali tiež viac peňazí.
Blanár, Juraj, podpredseda NR SR (2021-02-04):
Pán poslanec Kučera, nech sa páči, s faktickou poznámkou.
Hrnčiar, Andrej, podpredseda NR SR (2016-10-25):
Končím možnosť nahlásiť sa s faktickými poznámkami, na vystúpenie pána poslanca päť, šesť faktických poznámok. Nech sa páči, pán poslanec Viskupič.
Hlinka, Jozef, poslanec NR SR (2021-06-17):
Ďakujem za slovo. Vážený pán predsedajúci, vážený pán podpredseda vlády a minister hospodárstva, vážené kolegyne, kolegovia, predseda Národnej rady Slovenskej republiky svojím rozhodnutím č. 616 zo dňa 14. júna 2021 pridelil návrh vlády na skrátené legislatívne konanie o návrhu poslancov Národnej rady na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov (tlač 598), na prerokovanie Výboru Národnej rady pre financie a rozpočet s tým, že o výsledku prerokovania uvedeného návrhu bude informovať Národnú radu. Výbor pre financie a rozpočet prerokoval tento návrh vlády na skrátené legislatívne konanie na svojej 56. schôdzi dňa 15. júna 2021 a prijal k nemu uznesenie č. 204, ktorým odporúča Národnej rade vysloviť súhlas s prerokovaním návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov (tlač 589), v skrátenom legislatívnom konaní na jej 32. schôdzi. Vážený pán predsedajúci, prosím, otvorte rozpravu. Ďakujem.
Šimečka, Michal, podpredseda NR SR (2024-09-11):
Ďakujem veľmi pekne. Takže budeme hlasovať dnes o sedemnástej hodine. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 182/1993 o vlastníctve bytov a nebytových priestorov v znení neskorších predpisov. Vládny návrh zákona je uverejnený ako tlač 403. Návrh na jeho pridelenie na prerokovanie výborom je rozhodnutie č. 434. A poprosím pána ministra financií Ladislava Kamenického, aby vládny návrh zákona uviedol. Nech sa páči. (Rokovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov , tlač 403.)
J. Halecký, poslanec: (2007-06-22):
Preto si myslím, že 9. máj je vhodný dátum na to, aby sme si takú významnú udalosť uctili spôsobom, ktorá má osobitný význam, osobitné miesto, a preto tento pozmeňujúci návrh budem podporovať. Ďakujem.
Zmajkovičová, Renáta, podpredsedníčka NR SR (2012-09-12):
Pán poslanec Miškov, chcete reagovať? Nie. Vyhlasujem všeobecnú rozpravu za skončenú. Pán minister, chcete zaujať k rozprave stanovisko? Nech sa páči.
Jurzyca, Eugen, minister školstva, vedy, výskumu a športu SR (2011-09-13):
Pokiaľ ide o protesty učiteľov, tak aj mňa prekvapuje, prečo k nim dochádza práve teraz, keď je jasné, že učitelia po výnimke, ktorú mali zo šetrenia tento rok, budú mať aj na budúci rok výnimku a ich platy narastú v priemere o 5,7 %. A pokiaľ ide o učebnice, tak tam takisto premiérka nemá nič spoločné, takisto ako súčasné vedenie rezortu nič spoločné s tým, že v minulých rokoch učebnice v školách chýbali. Už som to aj mediálne, už sme teda zverejnili, že v minulých rokoch koncom septembra bola k dispozícii na školách jedna učebnica, prípadne nula reformných učebníc, tento rok by to malo byť okolo 20 učebníc. Takže opäť zdedený problém. A keď už, tak to môžte vyčítať ministrovi školstva, premiérka absolútne s týmto nijako nesúvisí. Ďakujem za pozornosť.
Figeľ, Ján, podpredseda NR SR (2015-09-24):
Ďalším rečníkom, posledným písomne prihláseným do rozpravy je Štefan Kuffa. Pán kolega, máte slovo.
Blanár, Juraj, podpredseda NR SR (2021-10-06):
Pán poslanec Ďurica, nech sa páči.
Figeľ, Ján, podpredseda NR SR (2014-07-10):
Ďakujem pekne. Teraz dávam slovo spravodajcovi, ktorý je za navrhnutý gestorský výbor, pre hospodárske záležitosti, Alojzovi Přidalovi. Nech sa páči.
P. Hrušovský, predseda NR SR: (2004-06-24):
Pristúpime teraz k odpovediam ministrov vlády na položené otázky poslancov. Poprosím pána ministra Zajaca, aby odpovedal na otázku pani poslankyne Martinčekovej, ktorá sa vás pýta: „Mohli by ste nám v krátkosti povedať o pripravovanej koncepcii starostlivosti o dlhodobo chorých, o postavení geriatrických centier a úlohe agentúr domácej ošetrovateľskej starostlivosti v tejto koncepcii?“ Pán minister, máte slovo.
Pellegrini, Peter, predseda NR SR (2024-01-10):
Pani poslankyňa Kosová.
Jurinová, Erika, podpredsedníčka NR SR (2014-10-15):
Pán poslanec Novotný do rozpravy, ako posledný písomne prihlásený.
Potocký, Milan, poslanec NR SR (2021-05-03):
Ďakujem za slovo, pán predsedajúci. Pán poslanec a pán primátor, dotknem sa toho, tej časti vystúpenia, kde ste spomínali najmenej rozvinuté regióny a vlastne znižovanie regionálnych rozdielov. Máte úplne pravdu, že štát v riešení tohto problému dlhodobo zlyháva. Máte pravdu, boli tu roky výjazdové zasadnutia vlády, prijali sa rôzne akčné plány, stratégie, koncepcie, ale tá reálna pomoc do regiónov vôbec neprišla. To, čo ste uviedol vy, konštatuje v správe aj NKÚ za rok 2020, že vlastne tieto peniaze, ktoré sa používali na znižovanie regionálnych rozdielov, ten efekt reálne nepriniesli a nevytvorili dostatočné pracovné miesta. V tejto, v tejto fáze, viem, že ministerstvo investícií, regionálneho rozvoja a informatizácie sa snaží meniť celkový prístup na riešenie tejto problematiky a hlavným cieľom investícií do regiónov má byť vytváranie pracovných miest a to je ten kľúč a tá cesta, ja verím tomu, že z tých miliárd, ktoré sú vyčlenené v Pláne obnovy a odolnosti, pôjde práve na znižovanie regionálnych rozdielov a vytvárania pracovných miest práve v tých regiónoch, ktoré ste vy aj spomínali, Zemplín, Spiš a tak ďalej, Gemer. Ďakujem.
M. Číž, podpredseda NR SR: (2007-03-29):
(Hlasovanie.) Prítomných 132 poslancov, za návrh 130 poslancov, zdržali sa 2 poslanci. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Zároveň sa pýtam, či chce niekto podať návrhy podľa § 85 zákona o rokovacom poriadku. Ak nie, vyhlasujem rozpravu za skončenú. Nech sa páči, pán spravodajca.
Pleštinská, Zita, poslankyňa NR SR (2020-07-23):
Ďakujem, pán predsedajúci. Pán podpredseda Pellegrini, veľmi sa čudujem vášmu vystúpeniu. Súdiť premiéra Igora Matoviča za päť mesiacov v premiérskej pozícii je odvahou. Igor Matovič je antikorupčný líder. V jeho osobe prišla spravodlivosť – odstrániť zo Slovenska mafiu. Dnešnú mimoriadnu schôdzu Národnej rady vnímam ako boj medzi spravodlivými a mafiou, ktorú treba poslať preč. V súvislosti s vraždou novinára Jána Kuciaka sa hovorí o pôsobení talianskej mafii (mafie) na území Slovenska, do ktorého investigatívny novinár pichol a stalo sa mu to osudným. Práve dvanásť rokov vašej vlády, pán kolega Pellegrini, počas pôsobenia strany SMER – SD bolo pre mafiánov zlatým vekom. Na najbližších sedem rokov máme vďaka šikovnosti a vyjednávacej schopnosti premiéra Igora Matoviča k dispozícii 43,8 mld. eur na reformy. Je to 6,25 mld. eur na každý rok. Nedovolíme mafii, aby tieto peniaze rozkradla na spôsob káuz Búrka alebo Dobytkári. Ďakujem. (Potlesk.)
Paška, Pavol, predseda NR SR (2013-09-19):
(Hlasovanie.) 131 prítomných, 18 za, 3 proti, 107 sa zdržalo, 3 nehlasovali. Nebudeme pokračovať v rokovaní. Pán podpredseda Národnej rady, pán podpredseda, uvádzate hlasovanie v prvom čítaní o návrhu pánov poslancov Júliusa Brocku, Alojza Přidala a Mariána Kvasničku na vydanie zákona č. 595 o dani z príjmov, je to tlač 627. (Hlasovanie o návrhu poslancov Národnej rady Slovenskej republiky Júliusa Brocku, Alojza Přidala a Mariána Kvasničku na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , tlač 627.)
Jurinová, Erika, podpredsedníčka NR SR (2013-02-14):
S procedurálnymi návrhmi sa prihlásili ešte pán poslanec Kadúc a Lipšic.
Paška, Pavol, predseda NR SR (2012-09-20):
Hlasujeme o návrhu pána poslanca Blanára. O jeho prvom návrhu. (Hlasovanie.) 141 prítomných, 91 za, 1 proti, 48 sa zdržalo, 1 nehlasoval. Tento návrh sme schválili.
Lengvarský, Vladimír, dočasne poverený minister zdravotníctva SR (2023-02-09):
Určite sa k tomu rád stretnem s vami. Ďakujem.
Bugár, Béla, podpredseda NR SR (2018-02-14):
Pán poslanec Schlosár.
Hraško, Igor, poslanec NR SR (2014-07-08):
Ďakujem pekne, pani predsedajúca. Pán kolega, ďakujem pekne, že ste sa dotkli tej rezervy predsedu vlády, ktorú som už ja niekoľkokrát kritizoval. Áno, sú tam naozaj veľmi zaujímavé niektoré položky, o ktorých ste hovorili, tie ich, po jednom milióne na zimné štadióny. To bolo to, čo sa robila predvolebná kampaň takýmto zvláštnym, nechutným spôsobom. Ale sú tam aj ďalšie zaujímavé položky. A keby sa človek do toho zavŕtal viacej, zistil by, že tie obce, ktoré dostali pomoc, nie sú obce, kde sú starostovia z iných politických strán, prípadne takí, že nezávislí, ale sú to všetko starostovia, ktorí sú naklonení veľmi pozitívnym smerom k SMER-u. Veľmi pozitívnym smerom. Zaujímavá položka napríklad je nákup výpočtovej techniky pre činnosť Slovenského zväzu protifašistických bojovníkov v sume 12-tisíc eur. Veľmi zaujímavé, na čo je potrebná takáto výpočtová technika pre Slovenský zväz protifašistických bojovníkov? Aj keď im to nezávidím. Ja im to doprajem, len by ma zaujímalo, že koľko tých počítačov sa nakúpilo a kam išli. Podobná je pre slovenskú jednotu dôchodcov tak, že akurát vo výške 10-tisíc eur. Samozrejme, sú to všetko zvláštne veci. Ďalšej kategórie, ktorej si sa dotkol, bol program ESO. No naozaj je to nejaký Yetti, pretože pán minister stále hovorí, že áno, máme, bude sa to prejavovať, už sa to prejaví, ale ešte stále nič, takže budeme čakať. No a ten zlepšený výber tej DPH, tak ja som síce tiež pána ministra minulý týždeň pochválil, ale po kontrole čísiel som zistil, že v podstate v čase hlbokej krízy a rozvrátenej finančnej správy v roku 2012 sa za prvé štyri mesiace tohto roka nevybralo ani toľko, koľko za prvé štyri mesiace v roku 2012, kedy finančná správa bola bez informačného systému a teda rozvrátená. Takže je naozaj otázne, že či je za čo chváliť, keď si vláda postaví nižšie kritériá alebo teda nižšie hodnoty a potom sa chváli tým, že ich prekročila. Takže asi tak.
M. Číž, podpredseda NR SR: (2007-02-06):
Teraz prosím povereného člena výboru pre obranu a bezpečnosť pána poslanca Juraja Lišku, aby podal informáciu o výsledku prerokovania návrhu vo výbore. Nech sa páči, pán poslanec.
Grendel, Gábor, podpredseda NR SR (2021-06-22):
Ďakujem. Otváram rozpravu, do ktorej som dostal jednu písomnú prihlášku, od pána poslanca Erika Tomáša. Ale ešte predtým sa o slovo prihlásil pán navrhovateľ, nech sa páči.
Petrík, Simona, poslankyňa NR SR (2017-12-12):
No nejde mi kartička, pardon. A teraz čo, keď mi to nejde?
J. Izák, minister životného prostredia SR: (2007-09-20):
Ďakujem za pozornosť. Skončil som.
Hrnčiar, Andrej, podpredseda NR SR (2019-09-24):
Dve faktické poznámky. Nech sa páči, pán poslanec Heger. Poprosím vás, zapnite pána poslanca Hegera.
Mikloško, Jozef, poslanec NR SR (2012-09-25):
Je to šokujúci a určite pravdivý príspevok od pána poslanca Novotného, aj to, že prospechové štúdium je alternatíva, je múdre, určite je to protiústavné, keď niekoho pozitívne diskriminujeme, iného nie. Mne sa zdá, že to, čo tam bolo popísané, sa skôr týka mládeže vo vyššom veku, v puberte, netýka sa detí z materskej školy alebo prvých ročníkov. Tam je dôležité, aby deti začali, aby chodili do škôl, aby sa niečo naučili. Poznám situáciu v detských domovoch, kde je až 90 % Rómov. V reedukačných centrách, to sú vlastne polepšovne, väznice, je ich tiež veľká väčšina. Potom po osemnástke odchádzajú do života a nie sú absolútne na to pripravení. Aj medzi nimi sú väčšinou Rómovia, ktorí hovoria, len daj, daj, daj, a nič. Tento problém je zložitý. My tu viníme nie tie deti, ktoré svojím spôsobom za to nemôžu, že sa tam narodili, viníme skôr rodičov alebo dávame tresty, ktoré potom padajú na hlavu detí. Nedávno mi jeden svedok hovoril, že bol v rómskej chatrči, kde už deti išli spať, asi 5-6 detí dokola spali hlavami dnu a chrbtami von. Prečo? Pretože sa boja potkanov, ktoré tam v noci budú behať. Čo urobíme ďalej, a to pán poslanec Novotný nepovedal, keď tých 17,20 zoberieme, čo konštruktívne urobíme ďalej, aby sme situáciu zlepšili? Základ všetkého je vzdelanie, rodina v prvom rade, tá tu zlyháva, škola, vidíme, že tiež zlyháva. Myslím, že cirkev je dôležitá a sa málo v tomto smere angažuje, ale sú aj fantastické príklady. Nedávno som bol pri Klčove, kde nejaký kňaz poľského pôvodu robí zázračné veci, tiež saleziáni na východe, Malé sestry Ježišove v Brezne a tak ďalej, žili medzi nimi a dosiahli veľmi veľa. Čiže u nás by malo byť... (Prerušenie vystúpenia časomerom.)
Fronc, Martin, poslanec NR SR (2015-05-29):
Ďakujem pekne. Vcelku krátko by som sa chcel k veci vyjadriť. Celkom iste nemienim spochybniť úmysel predkladateľky a ani potrebu toho, aby sme deti viedli k zdravému štýlu, ale mám jednu základnú výhradu a tá výhrada je to, že sa tento problém navrhuje riešiť zákonom. Po prvé treba povedať, že to, čo sa učí, ako sa učí, je aj v zmysle kompetenčného zákona v rukách ministra školstva a ministerstva. Pani predkladateľka spomenula jeden precedens, však to odcitovala. V skutočnosti ja viem o dvoch a ich aj poviem. Áno, jedno je náboženská výchova, ktorá tam je, ale treba si uvedomiť, jak sa to udialo, že je to výsledok toho, že v podstate tu v Národnej rade pri prijímaní zmluvy, medzinárodnej zmluvy sa zmenil charakter zmluvy na prezidentskú. To znamená takú, kde ustanovenia tej zmluvy sú záväzné a aj legislatíva sa musí následne upraviť. To bola zmluva so Svätou stolicou a potom tie dohovory. A druhá vec, ktorá sa urobila, tiež nebol som nadšený, ale áno, pri vyučovaní angličtiny, a tak isto si myslím, že angličtina je dobré, že sme to zaviedli a že sa učí všade jeden jazyk cudzí, silný, nebol som presvedčený, že tak isto sme to mali robiť zákonom. To sú ale dva prípady. Ale v obidvoch prípadoch, prosím vás, to boli predmety, ktoré dávno fungovali, mali svoje osnovy, boli zavedené predmety. Boli ako povinné, povinne voliteľné, povinne si musel vyberať jazyk, čiže to nešlo o niečo nové. A rád by som upozornil, že pokiaľ chceme a sa zavádza nový predmet v škole, že to je nie jednoduchá procedúra, pretože to má veľké dopady. Na tom pracujú odborníci, pokiaľ sa schváli vôbec obsah toho predmetu. Obyčajne nasleduje pod dozorom garanta tzv. experimentálne overovanie, až potom definitívne sa povie, že tento predmet sa zavedie. Ja si myslím, že to má odôvodnenie. A jednu, nechcem byť konkrétny, ale všeobecnú výhradu musím povedať, ja som sa s tým stretával a mali by sme si uvedomiť aj to, že musíme do istej miery aj chrániť, ja poviem, trošku aj psychické zdravie toho dieťaťa. Bol som pod obrovským tlakom kedysi ministra životného prostredia, lebo dôležitá je environmentálna výchova. Je? Dobre, len potom som ho dostal do ďalšieho tlaku. Veľa detí nám hynie na cestách pri dopravných nehodách. Dopravná výchova je dôležitá? Je. A ďalej poviem. Máme aj nové fenomény. Napríklad nesmierne pôsobenia, bludy, ktoré častokrát prichádzajú na tie deti z masovokomunikačných prostriedkov. Aby sa vedeli brániť, tak bol návrh, aby vznikla mediálna výchova. Tá, mimochodom, je už schválená ako voliteľný predmet a môže sa učiť tam, kde sa pre to rozhodnú. Viete, treba si uvedomiť, že tá hlava toho dieťaťa nie je nafukovací balón, že počet hodín, ktoré máme, je obmedzený. Nemôžeme učiť, ja neviem, 45 hodín v týždni malé deti a podobne. Čiže musia sa tam tie predmety kdesi dostať. To sú dve moje výhrady, čo mám, a nespochybňujem ani úmysel, ani potrebu, ale určite nie som za to, aby to bolo urobené zákonom. Ďakujem.
Bugár, Béla, podpredseda NR SR (2011-05-18):
Ďakujem. Prosím spoločného spravodajcu z výboru pre hospodárstvo, výstavbu a dopravu poslanca Ľubomíra Vážneho, aby informoval Národnú radu. Nech sa páči.
M. Číž, podpredseda NR SR: (2008-04-01):
Ako posledný ústne prihlásený do rozpravy vystúpi pán poslanec Stanislav Kahanec.
Paška, Pavol, predseda NR SR (2014-11-08):
Pán poslanec Kadúc, do rozpravy.
Bugár, Béla, podpredseda NR SR (2019-09-18):
Ďakujem. Teraz dávam slovo pánovi poslancovi Tomášovi, aby ako spravodajca podal spravodajskú správu, nech sa páči.
Horváthová, Eva, poslankyňa NR SR (2013-05-21):
Ďakujem pekne za slovo. Ja by som vás chcela, pán poslanec, podporiť. V podstate ste inými slovami vyjadrili všetko, čo som povedala vo svojom príspevku aj ja, čiže názorovo sa v tomto prípade takmer na 100 % zhodujeme. Veľmi si vážim, že ste vystúpili, o to viac, že ste spomínali, že viacerí pred vami vystupovali, bohužiaľ, musím skonštatovať, že z celej opozície len veľmi okrajovo sú k tomu námietky, nikto nemal taký komplexnejší prejav, ako ste mali vy alebo ja, čo ma dosť mrzí, pretože si myslím, že je to veľmi vážna téma. O tom svedčia aj všetky tie organizácie, ktoré som odcitovala, ktoré k tomu nejakým spôsobom prispeli a podporili našich zdravotníkov, či už na Slovensku, alebo v zahraničí. A o to teda viac si cením, že ste vystúpili aspoň vy, a dúfam teda, že SDKÚ odmietne tento závažný vstup a zmeny v zákone týkajúce sa hlavne zdravotníckych pracovníkov. Ďakujem.
Hrušovský, Pavol, podpredseda NR SR (2010-09-09):
S faktickými poznámkami na vystúpenie pána podpredsedu. Páni poslanci, neskúšajte, kto bude posledný. Prosím technikov, aby registrovali posledného poslanca, ktorým je pán poslanec Kaliňák. Končím týmto možnosť ďalším poslancom prihlásiť s faktickou poznámkou. Nech sa páči, pán poslanec Viskupič.
Laššáková, Jana, podpredsedníčka NR SR (2012-11-06):
Pán poslanec, chcete reagovať? Treba sa prihlásiť. Nech sa páči, pán poslanec.
Martvoň, Anton, poslanec NR SR (2013-09-04):
Pán predseda, prosím, dajte hlasovať o tom, že Národná rada prideľuje tento návrh zákona na prerokovanie ústavnoprávnemu výboru, výboru pre ľudské práva a národnostné menšiny. Ďalej, za gestorský výbor určuje ústavnoprávny výbor s tým, že výbory návrh zákona prerokujú v druhom čítaní do tridsať dní a gestorský výbor do tridsaťdva dní od prerokovania návrhu zákona v prvom čítaní.
B. Bugár, podpredseda NR SR: (2002-02-13):
Pýtam sa pána navrhovateľa... (Reakcia z pléna.) Pán poslanec, bohužiaľ, ale už nemôžete reagovať, lebo čas pre HZDS bol vyčerpaný. Takisto aj v prípade, pani poslankyňa Malíková, ak mám dobré informácie, tiež ste už vystupovali. (Reakcie z pléna.) Môžete mi ukázať, koľko ešte má pani poslankyňa Malíková? Áno, takže pani poslankyňa Malíková, pán poslanec Švantner, pán poslanec Paška. Končím možnosť sa prihlásiť do faktických poznámok. Pani poslankyňa Malíková, nech sa páči. A. Malíková, poslankyňa: Áno, ďakujem pekne za slovo. V úvode tejto rozpravy pán premiér Dzurinda povedal, nebudem ho možno presne citovať, že cítiť za tým plyn. Teraz tesne pred hlasovaním sa žiada povedať slová, ktoré myslím si, že po hlasovaní budú viac ako aktuálne: Smrdia tu peniaze, a veľké. Ďakujem.
Hrnčiar, Andrej, podpredseda NR SR (2017-04-04):
Vyhlasujem všeobecnú rozpravu za skončenú. Chce k rozprave zaujať stanovisko navrhova... Pardon, pardon. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy ústne. Nech sa páči, pán poslanec Grendel.
Grendel, Gábor, podpredseda NR SR (2021-05-10):
Ešte jedna faktická poznámka – pán poslanec Žiak.
Blanár, Juraj, podpredseda NR SR (2023-05-10):
Ešte raz vás upozorňujem, pán poslanec Pročko, v opačnom prípade vás vykážem z rokovacej sály! Pán Takáč, nech sa páči, pokračujte.
Laššáková, Jana, podpredsedníčka NR SR (2015-12-11):
Pán poslanec, zaujmite miesto určené pre navrhovateľov. Poprosím vás. A teraz dávam slovo spoločnému spravodajcovi z výboru pre pôdohospodárstvo a životné prostredie poslancovi Róbertovi Pucimu, aby informoval Národnú radu o výsledku prerokovania tohto návrhu vo výboroch. Nech sa páči, pán spravodajca, máte slovo.
Viskupič, Marián, poslanec NR SR (2023-05-10):
Pán predseda, keďže sme odhlasovali pozmeňujúce a doplňujúce návrhy z rozpravy, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Mizík, Stanislav, poslanec NR SR (2017-12-05):
Ďakujem za slovo. Hovoril ste dobre. Ale keď sa chce niečo riešiť, musí sa vychádzať z minulosti. A problém nastal dávno v procese tzv. privatizácie. Tam je tá historická ryba, čo smrdí od hlavy. Všetko sa sprivatizovalo, to je vytunelovalo, zhumpľovalo alebo predalo do zahraničia. A zahraničný vlastník výrobu utlmil, zrušil alebo hocičo s tým urobil. Pán Bagačka, ste z môjho regiónu. Príklad. Pivovar v Rimavskej Sobote. Heineken ho zrušil. A prečo? Lebo klesali tržby z predaja piva. A prečo klesali? Lebo je vysoká spotrebná daň a zvyšujúce sa základy, životné náklady ľudí. A už je cirka 150 ľudí bez práce. Zrušila sa konzerváreň, no tak kupujeme lečo zo zahraničia. Ľudia sú zas bez práce. A, pán Heger, tie dobré časy, o ktorých ste vravel aj predrečníci, podľa mňa to je len bublina a ničím, bublina s ničím nekrytým eurom a tiež bublina automobilového priemyslu. Počkajte chvíľu, môže sa to skončiť ako v Detroite. To znamená mestá a haly duchov. A tieto akčné dotácie a akčné plány sú len potemkinovské dediny, celé zle. Štruktúru hospodárstva je potrebné zmeniť. Ďakujem za slovo.
P. Hrušovský, predseda NR SR: (2005-03-16):
(Hlasovanie.) 133 prítomných, 131 za, 2 sa zdržali. Návrh sme schválili. Prosím ďalší návrh.
Hrnčiar, Andrej, podpredseda NR SR (2016-09-07):
Končím možnosť nahlásiť sa s faktickými poznámkami. Na vystúpenie pána poslanca šesť faktických poznámok. Nech sa páči, pani poslankyňa Grausová.
Blanár, Juraj, podpredseda NR SR (2022-10-04):
Čiže preruším rokovanie o tomto bode a môžeme pokračovať po termínovaných bodoch, ktoré budú ráno o deviatej.
Suja, Miroslav, poslanec NR SR (2021-03-17):
Ďakujem za slovo, pán predseda. Tak ako môj predrečník povedal, že bolo by dobré dohliadnuť na to, aby sa to, aby sa nestalo, že sa tento systém bude zneužívať, a myslím, že tá obava je oprávnená, lebo už v súčasnosti sa zneužíva, a vidíme to pri, napr. ja pri výbore pôdohospodárstva a životného prostredia, keď napríklad šéfka SPF-ka, hoci ju trikrát voláme, má, dá sa povedať, dobrú výhovorku, je COVID pandémia, nedá sa mi prísť, nechcem riskovať a podobne a už trikrát na ten výbor asi neprišla. To znamená, už teraz sa to zneužíva. Ja si myslím, preto treba na to dohliadnuť, to je jedna vec a druhá vec, vieme, ako to bolo veľakrát pri informačných systémoch. Ja si myslím, že bolo by treba dohliadnuť, kde by bola tá maximálna suma, v úvodzovkách, aby teraz v eufórii, že áno, podporuje to opozícia, koalícia, aby sme tú sumu zbytočne neprešvihli, však aha, chcú to všetci. Ja by som bol rád, keby tomuto sme sa vyvarovali, lebo najviac, čo ja mám poznatky, sa kradne a navyšuje pri informačných systémoch. Preto dúfam, že toto nebude ten prípad. Ďakujem.
Pellegrini, Peter, predseda NR SR (2024-02-23):
S reakciou na faktické pán poslanec Viskupič.
Pčolinský, Peter, podpredseda NR SR (2023-03-23):
Ďakujem. Teraz vystúpi v rozprave pán poslanec Šefčík. Nie je v sále, prepadáva mu poradie. Nasleduje pán poslanec Kuriak. Nech sa páči.